laion/Wikipedia-Exotic huggingface dataset:
ტორმუნდი

ტორმუნდი (ინგლ. Tormund) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და აგრეთვე მისი ტელეადაპტაციის ერთ-ერთი გმირი. ის წარდგენილია წიგნებში „ხმლების ქარიშხალი“ (2000), „ნადიმი ყვავებისთვის“ (2005) და „ცეკვა დრაკონებთან“ (2011). ტელეადაპტაციისას მისი როლი შეასრულა ნორვეგიელმა მსახიობმა კრისტოფერ ჰივჯუმ. ტორმუნდი, რომელსაც ხშირად უწოდებენ ტორმუნდ „გოლიათების რისხვას“, არის ცნობილი მეომარი თავისუფალ ხალხში და მენს რეიდერის შემდეგ — ერთ-ერთი წინამძღოლი. ტორმუნდი პატივს სცემდა მენსს, როგორც კედლის მიღმელ მეფეს და ფიქრობდა, რომ ის იყო ადამიანი, რომელიც მათ გრძელი ღამის დროს გაუძღვებოდა. რაც დრო გავიდა და მენსი სტანის ბარათეონის ბრძანებით მოკლეს, მას სჯეროდა, რომ ნაწინასწარმეტყველები მეომარი მისი მტერი, ჯონ სნოუ იყო. ტორმუნდი არის ველურების დიდ არმიის სანდო მეთაური. მან თავისი ძალები შეუერთა კედლის მიღმელ მეფის მენს რაიდერის ძალებს და მის ერთ-ერთ ყველაზე სანდო ლეიტენანტს წარმოადგენდა. ტორმუნდი არის არა მხოლოდ უნარიანი მეთაური, არამედ ძალიან საშიში და კარგად გამოცდილი მებრძოლიც. ეს დადასტურდა ციხე შავის ბრძოლის დროს, სადაც მან მოკლა ღამის აბგურის რამდენიმე ძმა და აშკარად დაჯაბნა სერ ალისერ თორნი ერთ ბრძოლაში და ლორდი პატარა ჯონ უმბერი ბასტარდების ბრძოლაში. ტორმუნდი დროის დიდ ნაწილს იყენებს სასმელისა და სექსუალური შეხვედრებისთვის, როგორც წესი, როგორც მოკავშირეების მორალის ასამაღლებლად. ის უკიდურესად ერთგულია მათ მიმართ, ვინც მის გვერდით იბრძოდა, თუნდაც ჯონ სნოუს, რომელმაც ერთხელ უღალატა მას და ველურებს. ტორმუნდს ორი ქალიშვილი ჰყავს, თუმცა არ არის ნახსენები, ჰყავს თუ არა ვაჟები. ჯ.რ.რ მარტინი, მეფეთა ჯახი, აშშ., 1998 ჯ.რ.რ მარტინი, ხმლების ქარისხალი, აშშ., 2000 ჯ.რ.რ მარტინი, ნადიმი ყვავებისათვის, აშშ., 2005 ჯ.რ.რ მარტინი, ცეკვა დრაკონებთან, აშშ., 2011 ტორმუნდის ბიოგრაფია
ბუდეშური წითელი

ბუდეშური წითელი, წითელი ბუდეშური, შავი ბუდეშური, თამარეული — ქართული აბორიგენული ვარდისფერყურძნიანი სასუფრე ვაზის ჯიში კახეთიდან. განსხვავდება ბუდეშური თეთრისგან. ეს ჯიში ოდითგანვე დიდი პოპულარობით სარგებლობდა, როგორც სასუფრე დანიშნულების ყურძენი. ზრდასრული ფოთოლი საშუალოზე დიდი ზომისაა, მომრგვალო ან ოდნავ ოვალური ფორმის სამ-ხუთნაკვეთიანი, ზოგჯერ დაუნაკვთავი. ფოთლის ქვედა მხარე უმნიშვნელოდაა აბლაბუდ ისებრ-ჯაგრისებრად შებუსული. ყვავილი ორსქესიანია. მტევანი საშუალო ზომისაა, კონუსური ფორმის და დატოტვილი. ხშირად მტევნები მხრიანებია, მხრების სიგრძე ძირითადი მტევნის მესამედს, ზოგჯერ კი ნახევარს აღწევს, საშუალო სიკუმსისაა. მტევანში წვრილი მარცვლებ ის რაოდენობა უმნიშვნელოა. მარცვალი საშუალო ან საშუალოზე დიდია, ოვალური, ზოგჯერ მოგრძო. მუქი ვარდისფერი, გადამწიფებისას თითქმის შავი. თხელკანიანია, ცვილისებრი ფიფქიი საკმაოდ დაფარული. რბილობი მკვრივია, ამასთანავე მდნარი, წვენი უფერული აქვს. გემო სასი ამოვნო, ჰარმონიული, გამოხატული ჯიშური არომატით. ბუდეშური საშუალო და საშუალოზე ძლიერი ზრდისაა. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 127-159 დღეა. მტევნის წონა 120-250 გრამია. მისი მოსავლიანობა 2.8-3.6 კგ/ძირზე, რაც ერთ ჰექტარზე დაახლოებით 6.3-12 ტონას შეადგენს. ყურძნის სრული სიმწიფის პერიოდში მისი შაქრიანობა აღწევს 16-18.8%-ს, ხოლო მჟავიანობა — 4-6.8 გ/ლ-ს. გამოირჩევა ნაზი და ხარისხიანი სასუფრე დანიშნულების ყურძნით. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 81
Hold on My Heart

Hold on My Heart — ინგლისური პროგრესული როკ-ჯგუფ ჯენესისის სინგლი 1991 წლის ალბომიდან We Can't Dance. ბრიტანეთსა და აშშ-ში ეს ბალადა დიდი პოპულარობით სარგებლობდა. სიმღერის მუსიკალურ ვიდეოში ჯგუფი წარმოდგენილია ნახევრად ჩაბნელებულ ღამის კლუბში. Hold On My Heart - 4:38 Way Of The World - 5:37 Home By The Sea (საკონცერტო) - 12:18 Your Own Special Way (საკონცერტო) - 6:58 Hold on My Heart საიტზე Discogs
ბუერა (ვაზის ჯიში)

ბუერა, ბუერა ვაზი, ბუერო, ბუერო ვაზი, ბუა ყურძენი, საჩურჩხელე, გავაზურა — ქართული აბორიგენული თეთრყურძნიანი საღვინე ვაზის ჯიში კახეთიდან. ამ სახელის შერქმევით ადგილობრივ მევენახეებს ვაზის ბიოლოგიური თვისება აღუნიშნავთ. მართლაც, ეს ჯიში იფურჩქნება და იბურება. მისი ყლორტები კი განზე გადის და ქვემოთ ეშვება. ძველად მისი სახელწოდება ყოფილა ბუერა-ვაზი. შულავერში ერქვა „სარი საჩაღი“ (Sari — ყვითელი, Saçaği — ფოჩი), ხოლო ბორჩალოში მცხოვრებმა გერმანელმა კოლონისტებმა უწოდეს „როლ ბეერ“ (Roll — მრგვალი, Beer — კენკრა). ბუერას ნერგები თავის დროზე გაიტანეს საზღვარგარეთ და გაავრცელეს ყოფილი საბჭოთა კავშირის ღვინის მწარმოებელ ყველა რესპუბლიკაში. ზრდასრული ფოთოლი საშუალოზე დიდი ზომისაა, მომრგვალო, ოდნავ ოვალური ფორმის, სამნაკვთიანი, ზოგჯერ ხუთნაკვთიანიც. ფოთლის ქვედა მხარის შებუსვა ცვალებადია. ვაზზე ვხვდებით როგორც ოდნავ ჯაგრისებრად შებუსულ, ისე თითქმის სრულიად შიშველ და ჯაგრისებრად სქლად შებუსულ ფოთლებს. ყვავილი ორსქესიანია. მტევანი საკმაოდ დიდი ზომისაა, ცილინდრულ-კონუსური, იშვიათად ცილინდრული ფორმის, საშუალო სიკუმსის ან კუმსი, იშვიათად მეჩხერი მტევნები. მარცვალი მსხვილი და საშუალოზე მსხვილია, ოვალური, იშვიათად გვხვდება მრგვალი ფორმის მარცვლებიც, მომწვანო-მოყვითალო ფერის. კანი თხელი აქვს, ცვილისებრი ფიფქით სქლად დაფარული. რბილობი ოდნავ მკვრივია, მდნარი, ტკბილი გემოთი. გვხვდება ოდნავ მომჟავო მარცვლებიც. ბუერა საშუალოზე ძლიერი ზრდისა და უხვმოსავლიანი ჯიშია. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 138-164 დღეა. ვაზის სიმწიფის ფაზა 10-20 სექტემბერია. მტევნის წონა 160-500 გრამია, საჰექტარო მოსავლიანობა — 10.0-12.0 ტონა. ყურძნის სრული სიმწიფის პერიოდში მისი შაქრიანობა აღწევს 18-19 %-ს, ხოლო მჟავიანობა — 7.8 გ/ლ-ს. მიიღება ევროპული ტიპის სუფრის თეთრი მშრალი ღვინო, რომელსაც აქვს ჩალისფერი შეფერვა, სუსტად გამოხატული არომატი, ნაზი, ჰარმონიული გემო და ხალისიანი სიმჟავე. იგი აგრეთვე საუკეთესო საკუპაჟე მასალაა მაღალალკოპოლიანი, მძიმე და უხეში ღვინოების გასაუმჯობესებლად. იძლევა სასუფრე ყურმენს და შესანიშნავ მასალას უალკოპოლო ყურძნის წვენისა და საბრენდე სპირტის დასამზადებლად. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 81
ბუზა

ბუზა, საბუზე, ბუზის ყურძენი, ჭანჭუდოღი — ქართული აბორიგენული წითელყურძნიანი საღვინე ვაზის ჯიში ქართლიდან. ქართლის სხვა ჯიშებთან შედარებით ბუზა ადრე მწიფდება, კანი უსკდება, წვენი გადმოსდის და ბუზები ეხვევიან. ამ თვისების გამო მისთვის „ბუზა“ ანუ „ბუზის ყურძენი“ დაურქმევიათ. ქვემო ქართლში მოსახლე გერმანელებმა მას „ფოგელორაუბე“ (Vogel — ჩიტის, Traube — მტევანი), ხოლო აზერბაიჯანელმა მოსახლეობამ „აღა ყირმიზი“ (Ağa — ბატონი, Kirmiz — წითელი) შეარქვა. ამპელოგრაფიული მახასიათებლებით ბუზა ძალიან ახლოს დგას ღარიბა შავთან, შავყურძენასთან, შავ კუმსთან, ქველოურთან, წვრილ კაპისტონთან და ამ ჯგუფში შემავალ სხვა ჯიშებთან. ზრდასრული ფოთოლი საშუალო და საშუალოზე დიდი ზომისაა, წაგრძელებული, იშვიათ-ად მომრგვალო, ხუთნაკვთიანი. ფოთლის ქვედა მხარე სქლადაა აბლაბუდისებრ-ჯაგრისებრად მებუსული. ყვავილი ორსქესიანია. მტევანი მცირე ან საშუალო ზომისაა, ცილინდრული ან ცილინდრულ-კონუსური ფორმის, მხრიანი, საკმაოდ კუმსი, გვხვდება მეჩხერიც. მარცვალი მცირე ან საშუალო ზომისაა, მომრგვალო ან ოვალური, მუქი ლურჯი. კანი თხელი და უხეში აქვს, რბილობი — წვნიანი, გემო — სასიამოვნო, ოდნავ მომწკლარტო, მაგრამ ტკბილი. ბუზა ვაზი საშუალო ზრდისაა. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე დაახლოებით 155 დღეა. სრულ სიმწიფეში სექტემბრის ბოლოს შედის. მტევნის წონა 100-150 გრამია, საჰექტარო მოსავლიანობა — 4.0 ტონა. ყურძნის სრული სიმწიფის პერიოდში მისი შაქრიანობა აღწევს 20.5%-ს, ხოლო მჟავიანობა — 5.8 გ/ლ-ს. მიიღება სუფრის წითელი მშრალი ღვინო. აგრეთვე გამოიყენება სასუფრე ყურძნად. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 84
ბურძღალა

ბურძღალა — ქართული აბორიგენული წითელყურძნიანი სასუფრე-საღვინე ვაზის ჯიში აჭარიდან. ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი. ფოთლის ქვედა მხარე სქელ აბლაბუდისებრადაა შებუსული. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, საშუალო სიკუმსის, იშვიათად თხელი. მარცვალი — საშუალო ზომისა, მომრგვალო ან ოდნავ ოვალური, მუქი წითელი. რბილობი წვნიანი აქვს. ბურძღალა საშუალო ზრდისა და უხვმოსავლიანია. სრულ სიმწიფეში ოქტომბრის მეორე ნახევარში შედის. ყურძნის სრული სიმწიფის პერიოდში მისი შაქრიანობა აღწევს 19.8%-ს, ხოლო მჟავიანობა — 8.9 გ/ლ-ს. მიიღება დაბალი ხარისხის სუფრის ღვინო. გამოიყენება სასუფრე ყურძნად. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 84
ბუტკო (ვაზის ჯიში)

ბუტკო — ქართული აბორიგენული წითელყურძნიანი საღვინე ვაზის ჯიში აჭარიდან. ერთ-ერთი უძველესი ქართული ჯიშია. შავმარცვლიანი ბუტკო შავშეთსა და კლარჯეთში რუსთაველის ეპოქაშიც კი ყოფილა გავრცელებული. ზრდასრული ფოთოლი საშუალო ან საშუალოზე მცირე ზომისაა, მომრგვალო ან ოდნავ ოვალური ფორმის, სამნაკვთიანი. ფოთლის ქვედა მხარე საკმაოდაა შებუსული. ყვავილი ორსქესიანია. მტევანი საშუალო ზომისაა, ცილინდრულ-კონუსური, ზოგ შემთხვევაში ცილინდრული ფორმის. თხელია ან საშუალო სიკუმსის. მარცვალი საშუალო ზომისაა, მომრგვალო, მუქი ლურჯი, თითქმის შავი. თხელკანიანია. რბილობი უფრო წვნიანი და მცირეხორციანია საკმაოდ სასიამოვნო ტკბილი გემოთი. ბუტკო საშუალო ზრდის და უხვმოსავლიანი ჯიშია. სავეგეტაციო პერიოდის ხანგრძლივო-ბა კვირტის გაშლიდან სრულ სიმწიფემდე საშუალოდ 208 დღეა, სრულ სიმწიფეში ოქტომბრის დასასრულს შედის. ერთი ძირი მაღლარის მოსავლიანობა 70 კილოგრამამდეა. მტევნის წონა 55-163 გრამია. ყურძნის სრული სიმწიფის პერიოდში მისი შაქრიანობა აღწევს 19-20%-ს, ხოლო მჟავიანობა — 9.8 გ/ლ-ს. მიიღება სუფრის წითელი მშრალი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 86
ბუტკუა

ბუტკუა — ქართული აბორიგენული თეთრყურძნიანი საღვინე ვაზის ჯიში რაჭიდან. ამ სახელწოდებით გურიასა და აჭარაში წითელყურძნიანი ვაზის ჯიშია ცნობილი. რაჭაში გავრცელებული ბუტკუა კი თეთრყურძნიანია და სხვა ამპელოგრაფიული ნიშნებითაც მკვეთრად განსხვავდება ზემოთ დასახელებული ჯიშისგან. ბუტკუა რაჭაში უძველესი დროიდან ყოფილა გავრცელებული, ამჟამად კი მხოლოდ ერთეული ეგზემპლარებია შემორჩენილი ხვანჭკარის, ბუგეულის და აბანოეთის ვენახებში. ზრდასრული ფოთოლი პატარა ან საშუალო ზომისაა, მომრგვალო, სამნაკვთიანი, მცირედ დანაკვთული, თითქმის მთლიანი. ფოთლის ქვედა მხარე ქეჩისებრადაა შებუსული. ყვავილი ორსქესიანია. მტევანი მცირე ზომისაა, ცილინდრულ-კონუსური ან თითქმის ცილინდრული ფორმის, ძლიერ კუმსი. მარცვალი საშუალო ზომისაა, ოვალური ან მრგვალი, მომწვანო-მოყვითალო ელფერით. კანი სქელი და მვვრივია, ცვილისებრი ფიფქით უხვად დაფარული. რბილობი წვნიანია, გემო — ჰარმონიული. ბუტკუა ძლიერი ზრდითა და მცირე მოსავლიანობით გამოირჩევა. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 160 დღეა. სრულ სიმწიფეში ოქტომბრის პირველ ნახევარში შედის. მტევნის წონა 80 გრამია. ყურძნის სრული სიმწიფის პერიოდში მისი შაქრიანობა აღწევს 22%-ს, ხოლო მჟავიანობა — 7-8 გ/ლ-ს. მიიღება სუფრის თეთრი მშრალი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 86
ევნაძის თეთრა

ევნაძის თეთრა — ქართული აბორიგენული თეთრყურძნიანი საღვინე ვაზის ჯიში იმერეთიდან. ზრდასრული ფოთოლი საშუალო ზომისაა, მომრგვალო ფორმის და დაუნაკვთავი. მთლიანი. ფოთლის ქვედა მხარე ქეჩისებრადაა შებუსული, ყვავილი ორსქესიანია. მტევანი საშუალო ზომისაა, კონუსური ფორმის, ძლიერ კუმსი, მხრიანი. მარცვალი საშუალო ზომისაა, მომრგვალო ან შებრტყელებული ფორმის, თეთრი ფერის. ვაზი ძლიერი ზრდისაა და სიმწიფის საშუალო პერიოდის საღვინე ვაზის ჯიშს მიეკუთვნება. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 115
I Can't Dance

I Can't Dance — ინგლისური პროგრესული როკ-ჯგუფ ჯენესისის სინგლი. იგი შეტანილია ჯგუფის 1991 წლის ალბომში We Can't Dance. სიმღერის ოფიციალური მუსიკალური ვიდეო პაროდიაა, რომლის ბოლოს ფილ კოლინზი ცეკვავს მაიკლ ჯექსონის სტილში. I Can't Dance - 4:00 On The Shoreline - 4:45 I Can't Dance (რემიქსი) - 6:59 I Can't Dance საიტზე Discogs
მაქსიმა-ჰორკოჰო (ბერისლავის რაიონი)

მაქსიმა-ჰორკოჰო (უკრ. Максима Горького) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 645 კაცს შეადგენდა. სოფლის ამინდი
მალა-შესტირნია

მალა-შესტირნია (უკრ. Мала Шестірня) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 380 კაცს შეადგენდა. სოფლის ამინდი
მარინე (ბერისლავის რაიონი)

მარინე (უკრ. Мар'їне) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 130 კაცს შეადგენდა. სოფლის ამინდი
მიკილსკე (ბერისლავის რაიონი)

მიკილსკე (უკრ. Микільське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 161 კაცს შეადგენდა. სოფლის ამინდი
მიკოლაივკა (ვისოკოპილიის თემი)

მიკოლაივკა (უკრ. Миколаївка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 456 კაცს შეადგენდა. სოფლის ამინდი
ნატალინე (ბერისლავის რაიონი)

ნატალინე (უკრ. Наталине) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 123 კაცს შეადგენდა. სოფლის ამინდი
ნოვა-შესტირნია

ნოვა-შესტირნია (უკრ. Нова Шестірня) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 147 კაცს შეადგენდა. სოფლის ამინდი
ნოვობრატსკე (ბერისლავის რაიონი)

ნოვობრატსკე (უკრ. Новобратське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 240 კაცს შეადგენდა. სოფლის ამინდი
Shipwrecked (ჯენესისის სიმღერა)

„Shipwrecked“ — ინგლისური პროგრესული როკ-ჯგუფ ჯენესისის სიმღერა სინგლი 1997 წლის ალბომიდან Calling All Stations. ბრიტანეთის ჩარტში სინგლმა 54-ე ადგილი დაიკავა, ხოლო გერმანიაში - 82-ე. სიმღერაში საუბარია ადამიანზე, რომელიც დაშორდა თავის მეორე ნახევარს. გრეგ მასუაკის მიერ გადაღებული იქნა მისი მუსიკალური ვიდეო. სინგლში აგრეთვე შეტანილი იქნა სიმღერების „No Son of Mine“, „Lover's Leap“ („Supper's Ready“) და „Turn It On Again“ საკონცერტო ვერსიები. Virgin / gendx14 Virgin / gensd14 ↑ Genesis UK chart history, The Official Charts. Retrieved November 9, 2011. ↑ Chartverfolgung / Genesis / Single German. Music Line. Media Control Charts. დაარქივებულია ორიგინალიდან — 23 ივლისი 2013. ციტირების თარიღი: 9 November 2011.
სკუტერი (ჯგუფი)

სკუტერი — გერმანული ტექნო ჯგუფი, რომელსაც მთელ მსოფლიოში აქვს გაყიდული ალბომების 12 მილიონი ასლი და მიღებული აქვს 60 ოქროსა და პლატინის ჯილდო. ჯგუფის წევრები არიან ეიჩ პი ბაქსტერი, მიხაელ სიმონი და ფილ შპაიზერი. ჯგუფის ბევრი სიმღერა შეიცავს ხალხის ხმაურს, ისე თითქოს ჩანაწერი გაკეთებული იყოს კონცერტის მსვლელობისას. აგრეთვე მათ სიმღერებს ახასიათებს ეიჩ პის ყვირილი. მათი ცნობილი სიმღერებია „Ramp! (The Logical Song)“, „Hyper Hyper“, „Move Your Ass“, „Fire“, „How Much Is the Fish?“, „Nessaja“, „Maria (I Like It Loud)“, „One (Always Hardcore)“, „Posse (I Need You on the Floor)“, „Weekend!“, და „Hello! (Good to Be Back)“. მთავარი სტატია: სკუტერის დისკოგრაფია. ... and the Beat Goes On! (1995) Our Happy Hardcore (1996) Wicked! (1996) Age of Love (1997) No Time to Chill (1998) Back to the Heavyweight Jam (1999) Sheffield (2000) We Bring the Noise! (2001) The Stadium Techno Experience (2003) Mind the Gap (2004) Who's Got the Last Laugh Now? (2005) The Ultimate Aural Orgasm (2007) Jumping All Over the World (2007) Under the Radar Over the Top (2009) The Big Mash Up (2011) Music for a Big Night Out (2012) The Fifth Chapter (2014) Ace (2016) Scooter Forever (2017) God Save the Rave (2021) Open Your Mind and Your Trousers (2024) ვიკისაწყობში არის გვერდი თემაზე: სკუტერი სკუტერის ოფიციალური საიტი ↑ "Biography" დაარქივებული 2007-04-07 საიტზე Wayback Machine. .scootertechno.com.
გენდრი

გენდრი (ინგლ. Gendry) — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი გმირი. ის წარდგენილია 1998 წელს გამოცემულ წიგნში „მეფეთა ჯახი“, მოგვიანებით კი ჩნდება წიგნებში „ხმლების ქარიშხალი“ (2000) და „ნადიმი ყვავებისთვის“ (2005). ტელეადაპტაციისას მისი როლი შეასრულა ინგლისელმა მსახიობმა ჯო დემპსიმ. ლორდი გენდრი ბარათეონი, ასევე ცნობილი როგორც გენდრი, არის მეფე რობერტ ბარათეონის უკანონო ვაჟი. გენდრი არის რობერტის ერთადერთი გადარჩენილი ვაჟი, ამიტომაც დეინერის ტარგარიენმა ის კანონიერ მეფედ გამოაცხადა და გახდა ბარათეონთა სახლის ლიდერი. გენდრი არის რობერტ ბარათეონის უკანასკნელი გადარჩენილი ვაჟი. მთელი ბავშვობის განმავლობაში გენდრის წარმოდგენა არ ჰქონდა თავისი წარმომავლობის შესახებ. გენდრის, ისევე როგორც მის ნახევარძმებს, არ მიუღიათ უკანონო შვილის გვარი რივერსი, რადგან ისინი არ ყოფილან აღიარებულნი რობერტის მიერ. გენდრიმ მთელი ცხოვრება მეფის საბიჯელში გაატარა. დედამისი მეძავი იყო და მას მხოლოდ ერთხელ ჰქონდა სქესობრივი კავშირი რობერტთან, ამიტომ შვილს არასდროს სმენოდა მამის არსებობის შესახებ. გენდრი გაიზარდა ქალაქის ყველაზე ღარიბ უბანში, სადაც ის ყავისფერი ნახარშით გადარჩა რომელიც სავარაუდოდ ქათმის ხორცის იყო. გენდრის დედა პატარაობაში დაეღუპა, როდესაც ის გაიზარდა, ერთ-ერთმა ლორდმა გადაიხადა მისი შეგირდობის საფასური, რათა მჭედელი გამხდარიყო. შემდეგ მან დაიწყო მუშაობა, როგორც შეგირდად მჭედელი ტობჰო მოტის მეთაურობით, ოსტატი იარაღის მწარმოებელი კოჰორიდან, ამზადებდა მაღალი კლასის ჯავშანსა და იარაღს თავადაზნაურებისთვის. გენდრი თავის საქმეში ძალიან დახელოვნებული გახდა და მძიმე ფიზიკური შრომა აყალიბებდა მას ძლიერ ახალგაზრდად - ირონიულად ატრიალებდა მძიმე მჭედლის ჩაქუჩს ისე, როგორც რობერტი ახალგაზრდობაში. გენდრი ტობო მოტის მეთაურობით 10 წელი მუშაობდა გენდრი ბარათეონი
ნოვოვოზნესენსკე

ნოვოვოზნესენსკე (უკრ. Нововознесенське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 622 კაცს შეადგენდა. სოფლის ამინდი
ნოვოჰრიჰორივსკე

ნოვოჰრიჰორივსკე (უკრ. Новогригорівське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 261 კაცს შეადგენდა. სოფლის ამინდი
ნოვომიკოლაივკა (ბერისლავის რაიონი)

ნოვომიკოლაივკა (უკრ. Новомиколаївка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 792 კაცს შეადგენდა. სოფლის ამინდი
ნოვოპეტრივკა (ბერისლავის რაიონი)

ნოვოპეტრივკა (უკრ. Новопетрівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 835 კაცს შეადგენდა. სოფლის ამინდი
ოლჰინე (ბერისლავის რაიონი)

ოლჰინე (უკრ. Ольгине) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 419 კაცს შეადგენდა. სოფლის ამინდი
ორლოვე (ბერისლავის რაიონი)

ორლოვე (უკრ. Орлове) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 653 კაცს შეადგენდა. სოფლის ამინდი
პოტომკინე

პოტომკინე (უკრ. Потьомкине) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 492 კაცს შეადგენდა. სოფლის ამინდი
პრიჰირია

პრიჰირია (უკრ. Пригір'я) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 454 კაცს შეადგენდა. სოფლის ამინდი
რივნოპილია (ბერისლავის რაიონი)

რივნოპილია (უკრ. Рівнопілля) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 95 კაცს შეადგენდა. სოფლის ამინდი
როზივკა (ბერისლავის რაიონი)

როზივკა (უკრ. Розівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 120 კაცს შეადგენდა. სოფლის ამინდი
სვიტლივკა

სვიტლივკა (უკრ. Світлівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 86 კაცს შეადგენდა. სოფლის ამინდი
სვობოდნე (ბერისლავის რაიონი)

სვობოდნე (უკრ. Свободне) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 149 კაცს შეადგენდა. სოფლის ამინდი
სტეპნე (ბერისლავის რაიონი)

სტეპნე (უკრ. Степне) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 735 კაცს შეადგენდა. სოფლის ამინდი
ტოპოლინე (ბერისლავის რაიონი)

ტოპოლინე (უკრ. Тополине) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 188 კაცს შეადგენდა. სოფლის ამინდი
ფედორივკა (ბერისლავის რაიონი)

ფედორივკა (უკრ. Федорівка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 154 კაცს შეადგენდა. სოფლის ამინდი
ჩერეშნევე (ბერისლავის რაიონი)

ჩერეშნევე (უკრ. Черешневе) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 103 კაცს შეადგენდა. სოფლის ამინდი
ელექტრული აკუმულატორი

ელექტრული აკუმულატორი — გალვანური ელემენტის მეორეული დენის წყაროს ტიპი, რომელიც ხასიათდება აქტიური ელემენტის მრავალჯერადი გარდაქმნა-აღდგენით და აქვს უნარი დააგროვოს ელექტრული ენერგია (გადააქციოს ქიმიურად) და საჭიროების შემთხვევაში გასცეს იგი გარე წრედში. გამოიყენება სხვადასხვა ელექტრული მოწყობილობებში როგორც ავტონომიური კვების წყარო. ელექტრული აკუმულატორის შესაქმნელად პირველი ცდები ჩაატარეს ვ. პეტროვმა და ი. რიტერმა XIX საუკუნის დასაწყისში. ელექტრული აკუმულატორის თვისებათა შესწავლასა და მისი ახალი კონსტრუქციების შექმნაში დიდი წვლილი მიუძღვით მეცნიერებს ე. ლენცს, უ. გროვს, გ. პლანტეს, დ. ლაჩინოვს, ე. ტვერიტინოვს, პ. იაბლოჩკოვს და სხვებს. ელექტრული აკუმულატორი წარმოადგენს საიზოლაციო მასალისაგან (ებონიტი, პლასტმასა, მინა) დამზადებულ ჭურჭელს, რომელშიც ჩასხმულია ელექტროლიტი (მჟავა, ტუტე) და ჩადებულია ელექტროდები. გარე წრედთან ელექტროდების შერთვით აკუმულატორში დენი გაივლის და იგი განიმუხტება, ამავე დროს ქიმიური ენერგია გარდაიქმნება ელექტრულ ენერგიად. განმუხტული ელექტრული აკუმულატორი, რომ დაიმუხტოს და ელექტრული ენერგია, რომ ქიმიურ ენერგიად გარდაიქმნეს, მასში მუდმივი დენი უნდა გავატაროთ. განასხვავებენ ტყვიის (მჟავური), კადმიუმ-ნიკლის, რკინა-ნიკლის, ვერცხლ-ნიკლის, ვერცხლ-კადმიუმის (ტუტე) აკუმულატორებს. ელექტრული აკუმულატორის მახასიათებლებია: მუშაობის ვადა (დამუხტვა-განმუხტვის შესაძლო ციკლთა რაოდენობა); ელექტრული ტევადობა (კულონებით, კილოკულონებით, ან ამპერ-საათებით), რომელსაც ის გასცემს განმუხტვის დროს; კუთრი ენერგია (ჯოულებით, კილოჯოულებით ან ვატ-საათებით), რომელიც აირთმევა 1 კგ მასიდან; გაცემული ენერგიის მიხედვით (მქკ) (1 ა·სთ=3600 კ; 1 ვტ·სთ=3600 ჯ.) ერთჯერადი მოხმარების გალვანური ელემენტი (AA) ერთჯერადი გალვანური ელემენტებით შემდგარი ბატარეა (3R12) მრავალჯერადი გალვანური ელემენტი — ელექტრული აკუმულატორი (AA) მანქანის მრავალჯერადი გამოყენების ელექტრული აკუმულატორის სქემა ქართული საბჭოთა ენციკლოპედია, ტ. 4, თბ., 1979. — გვ. 119-120.
ზამოჟნე (ბერისლავის რაიონი)

ზამოჟნე (უკრ. Заможне) — დასახლება უკრაინაში. მდებარეობს ხერსონის ოლქის ბერისლავის რაიონში. 2013 წელს დასახლების მოსახლეობა 113 კაცს შეადგენდა. დასახლების ამინდი
მონასტირსკე (დასახლება)

მონასტირსკე (უკრ. Монастирське) — დასახლება უკრაინაში. მდებარეობს ხერსონის ოლქის ბერისლავის რაიონში. 2013 წელს დასახლების მოსახლეობა 425 კაცს შეადგენდა. დასახლების ამინდი
ნოვორაისკი

ნოვორაისკი (უკრ. Новорайськ) — დასახლება უკრაინაში. მდებარეობს ხერსონის ოლქის ბერისლავის რაიონში. 2013 წელს დასახლების მოსახლეობა 2376 კაცს შეადგენდა. დასახლების ამინდი
ჩერვონი-მაიაკი (ბერისლავის რაიონი)

ჩერვონი-მაიაკი (უკრ. Червоний Маяк) — დასახლება უკრაინაში. მდებარეობს ხერსონის ოლქის ბერისლავის რაიონში. 2013 წელს დასახლების მოსახლეობა 1883 კაცს შეადგენდა. დასახლების ამინდი
არხანჰელსკე (დაბა)

არხანჰელსკე (უკრ. Архангельське) — დაბა უკრაინაში. მდებარეობს ხერსონის ოლქის ბერისლავის რაიონში. 2013 წელს დაბის მოსახლეობა 1810 კაცს შეადგენდა. დაბის ამინდი
ხალა (მრავალმნიშვნელოვანი)

საკუთარი სახელი ხალა შეიძლება აღნიშნავდეს: ხალა — სოფელი ქობულეთის მუნიციპალიტეტში; ხალა — ებრაული ტრადიციული დაწნული სადღესასწაულო პური.
ხინოწმინდა (მრავალმნიშვნელოვანი)

საკუთარი სახელი ხინოწმინდა შეიძლება აღნიშნავდეს: ხინოწმინდა — სოფელი ქობულეთის მუნიციპალიტეტში; ხინოწმინდა — ხინოწმინდის საეპისკოპოსოს საკათედრო ტაძარი.
ხინჭები (მთა)

ხინჭები ― მთა საქართველოში, გომბორის ქედის ჩრდილოეთ ნაწილში, მდინარე კისისხევის სათავეებში. სიმაღლე ზღვის დონიდან 1500 მ. აგებულია ცარცული კირქვებით, მერგელებით, ქვიშაქვებით. კალთები შემოსილია მეორეული სუბალპური მდელოებით. არჩვაძე ნ., ქართული საბჭოთა ენციკლოპედია, ტ. 11, თბ., 1987. — გვ. 484.
ლინდენი (გაიანა)

ლინდენი (ინგლ. Linden) ― ქალაქი გაიანაში, ზემო დემერარა-ბერბისის ადმინისტრაციული ცენტრი და ქვეყნის სიდიდით მე-2 ქალაქი. მდებარეობს მდინარე დამერარას ნაპირზე, გაიანას დედაქალაქ ჯორჯტაუნიდან 105 კმ-ის მანძილზე სამხრეთით. XX საუკუნემდე დღევანდელი ლინდენის ტერიტორიაზე დასახლებები არ არსებობდა. 1913 წელს ამერიკელმა გეოლოგმა ჯორჯ მაქენზიმ აქ ბოქსიტის ბუდობები აღმოაჩინა, რასაც დასახლების დარსება მოყვა. ბოქსიტის კომერციული მოპოვება ლინდენში ასი წლის წინ დაიწყო. 1916 წელს შეიქმნა დემერარას ბოქსიტის კომპანია (DEMBA). მისი მიზანი ბოქსიტის მოპოვება, გადამუშავება და გაყიდვა იყო. 1964 წელს სოფელ ვისმარში ეთნიკური უმცირესობების დევნა დაიწყო. 20-26 მაისის პერიოდში შეინიშნებოდა ფიზიკური ძალადობა უმცირესობების წინააღმდეგ. 1964 წლის 6 ივლისს, ჯორჯტაუნი-ლინდენის რეისზე მიმავალი საზღვაო ხომალდი "სონ ჩეპმენი" აფეთქდა და ჩაიძირა. შედეგად 76 ადამიანიდან მხოლოდ 33 (მათ შორის მთლიანი ეკიპაჟი) გადარჩა. ლინდენის სოციალურ-კულტურული მემკვიდრეობის მუზეუმი მდებარეობს ლინდენის ცენტრში. მუზეუმში წარმოდგენილია ლინდენის თემის კულტურისა და მემკვიდრეობის არტეფაქტები და სურათები. ↑ 2012 Census. ციტირების თარიღი: 19 August 2020 ↑ Bauxite. Guyana Then And Now. ციტირების თარიღი: 2 December 2014 ↑ "Remembering Son Chapman four decades later", Kaieteur News, Georgetown, 5 July 2009.